KONKURS-BG.COM
Танцови
по дата на конкурса
изтичащ
Разкази на български език.
добавяне на конкурс
30 активни конкурса!
Трети конкурс „Награда Лъчезар Станчев за поезия в сонет, 2020“ от Община курорт Вършец • За участие чрез псевдоним или лично, трябва до 18-ти юли 2020 г. към електронна поща FundLachezarStanchev@gmail.com да се изпрати файл (.doc) съдържащ един непубликуван сонет в 14 стиха. Журито оценява анонимно. Сайт: www.slance.eu • Жури на Конкурса: поета Мартен Калеев – председател, проф. дфн Милена Кирова и проф. дфн Румяна Л. Станчева. • Награди: Първа награда – 300 лв., Втора награда - 100 лв. и две Отличия. • Конкурсът е подкрепен от „Фондация Лъчезар Станчев за поезия“ – съорганизатор, Национален литературен музей, Алманах „Огоста“, БНР „Радио Видин“, Регионална библиотека „Гео Милев“ – Монтана и Вестник „Вършец“. • Награждаване от Кмета на Община Вършец на 6 август 2020 г. Обявата е публикувана в Интернет, медии и вестниците "Труд", "Сега", "Литературен вестник", "Словото днес"...
Дата на затваряне: 18 юли 2020
Как да участваме: чрез изпращане на файл по е-поща
Ограничение за участие: няма
Източник: http://slance.eu
Общ награден фонд: 1000 лева
Брой на победителите: 4
Оценка на разходите: 2000 лева
Отворен за територията на: Цял свят
Приоритет на конкурса
Конкурс за снимка тема: „Моят най– вълнуващ момент от лятната ваканция, запечатан в снимка“
Желаещите да участват в Конкурса е необходимо да изпратят своите снимки на адрес pic.lv@abv.bg Краен срок за изпращане на снимките: 31 август 2020г.
Дата на затваряне: 31 август 2020
Как да участваме: снимка
Ограничение за участие: от 1 до 12 клас
Източник: www.lovech.bg
Общ награден фонд: ваучери 100 лв.
Оценка на разходите: Безплатен
Отворен за територията на: България
Община Нова Загора обяви ежегодното издание на националния поетичен конкурс. Крайният срок за участие е 30 август 2020 г. Могат да участват автори, навършили 18 години, с максимум 3 непубликувани стихотворения. Конкурсът е анонимен. Творбите се изпращат в 3 екземпляра, като в по-малък плик се прилагат име, адрес, телефон за контакт, на адрес: Нова Загора – 8900, ул. „24-ти май” №1, Община Нова Загора (за отдел „Култура, медийна политика и интеграция на малцинствата”). Присъждат се: първа награда (150 лв.), втора награда (100 лв.), трета награда (80 лв.), награда на кмета на Община Нова Загора на участник от община Нова Загора (150 лв.).
Дата на затваряне: 30 август 2020
Как да участваме: Стихотворение
Ограничение за участие: над 18 години
Източник: www.nova-zagora.org
Общ награден фонд: 480.00 лв.
„Проект Еко“- конкурс за млади хора с идеи за разрешаване на сериозни екопроблеми
Целта на „Проект ЕКО” е да даде глас на млади хора да оформят устойчиво бъдеще. Затова конкурсът ще раздаде три първи награди – по една от всяка тема – която ще включва реализирането на проекта. Mладите хора ще могат да работят по три теми: Запазване на чистотата на въздуха след COVID-19 Създаване на система за пренасочване на отпадъците Кампания „Да запазим българските плажове чисти” Условие за участие: участниците трябва да са на възраст 15 – 30 години
Дата на затваряне: 30 юли 2020
Как да участваме: проект
Ограничение за участие: от 15 до 30 години
Източник: http://www.projecteco.eu/
Общ награден фонд:
Брой на победителите:
КОНКУРСА "МОЯТ ОТПЕЧАТЪК. МОЯТ ГЛАС. МОЯТ ИЗБОР"
Каним всички деца на възраст 7-14 години да се включат и да покажат, че се интересуват от света по осъзнат, грижовен и активен начин. Как да се включат? Нека децата да разгледат двете тематични инфографики Пътят на дънките и Доброволчеството е ценно за всички и да помислят върху въпросите в тях. Ще очакваме тяхното мнение и преживявания под формата на кратко есе (до 2 ръкописни страници/1 word страница) или рисунка - сканирани и изпратени на имейл priobshti.se@cie-bg.eu до 15 юли 2020 г.
Дата на затваряне: 15 юли 2020
Как да участваме: рисунка, есе
Ограничение за участие: от 7 до 14 години
Източник: https://priobshti.se/
Общ награден фонд: ЕКО бутилка EQUA Вселена BPA, книги
Брой на победителите: 24
Конкурс Моята българска бродирана риза `2020
Покана за участие в IV Международен конкурс „МОЯТА БЪЛГАРСКА БРОДИРАНА РИЗА – 2020“, организиран от Българско училище „АзБуки“ в Рим и Колеферо, Италия, за четвърта поредна година. Конкурсът е за рисунка и художествен текст, свързан с българската бродирана шевица.
Как да участваме: Рисунка, художествен текст
Ограничение за участие: от 6 до 19 години
Източник: http://blog.storks.biz
ФОТОКОНКУРС на тема „Усмивки от дистанционното обучение“
На 1 юли в горната част на нашата фейсбук страница ще откриете закачен пост с тази илюстрация. Под него в продължение на пет дни – до 20 ч. на 5 юли (неделя) – като коментар ще можете да публикувате ваши снимки (без колажи) от онлайн обучението. Не пропускайте да направите кратко описание на снимката и да посочите вашите имена. Ако участниците са твърде малки, могат да помолят за помощ своите родители за техническо съдействие при публикуването на снимката. Победителите ще бъдат определени в две категории – за индивидуално и за колективно участие. Тези снимки, които съберат най-много харесвания, ще получат от нас награди.
Дата на затваряне: 05 юли 2020
Как да участваме: снимки
Ограничение за участие: ученици
Източник: www.facebook.com
Фото конкурс Птиците на Бургаското езеро
Бизнес зоната с най-красив изглед в България – „Индустриален и логистичен парк Бургас“, организира фотоконкурс на тема „Птиците на бургаското езеро“. Целта на инициативата е уникалната среда край езерото Вая да бъде видяна през погледа на обектива и превърната в изкуство. „Каним всички приятели на фотографията и любители на фотоизкуството да се включат в нашето ново предизвикателство. Имаме изключителната привилегия нашите терени в Промишлена зона „Север“ да са разположени покрай Бургаско езеро, което със своята разгъната площ от 28 км е най-голямото естествено езеро в България. Над езерото минава Виа Понтика – една от големите въздушни магистрали на мигриращи птици от цяла Европа. В него гнездят 254 вида птици, 61 от които са включени в Червената книга на България“, обявиха от „Индустриален и логистичен парк Бургас“. Всеки участник в конкурса има право да кандидатства с максимум 3 снимки, като само една ще бъде одобрена за гласуване. Срокът за изпращане на снимките е от 8 юни до 8 юли 2020 г. Победителите във фотоконкурса ще бъдат обявени на 10 юли, а наградите са изненада.
Дата на затваряне: 08 юли 2020
Как да участваме: Фотография
Ограничение за участие: Без ограничения
Източник: www.industrialpark-burgas.bg/
Фотоконкурс на тема „Биоразнообразие“
По случай Световния ден на околната среда, който се отбелязва всяка година на 5 юни, Аурубис България, Българска мрежа на Глобалния договор на ООН и Мрежата на отговорните компании организират фотоконкурс на тема „Биоразнообразие“. Каним всички, които търсят своя втори дом под открито небе, да изпратят авторска снимка на животно или растение, което силно ги е впечатлило. Снимката трябва да бъде във формат JPEG (JPG), може да бъде направена с телефон или с фотоапарат, но е препоръчително да не бъде обработвана. Тя може да бъде направена в срока на конкурса или преди него, както и да бъде от България или чужбина. Моля, изпращайте своите снимките до 5 юли на e-mail адрес v.vasileva@aurubis.com
Източник: https://rnews.bg/
Фотоконкурс REDISCOVER Nature
Всяка година Европейската агенция за околна среда (EAOC) предоставя възможността да се включите в конкурса, посветен на красотата и разнообразието на природата. За да участвате, изпратете снимки по една от следните три теми: частниците трябва да са на възраст над 18 години. Крайният срок за участие е 30-ти септември. Победителите в трите категории ще получат парична награда от 1 000 EUR. ЕАОС ще присъди специална младежка награда за най-добра снимка, изпратена от млад човек. На един от финалистите ще бъде връчена наградата на публиката чрез онлайн гласуване. ЕАОС ще обяви победителите през ноември 2020 г.
Дата на затваряне: 30 септември 2020
Източник: https://www.eea.europa.eu
Общ награден фонд: 1 000 EUR
КОНКУРС ЗА ФОТОЕСЕ НА ТЕМА „МОЯТА ЛЯТНА ИСТОРИЯ…”
Народно читалище „Св. св. Кирил и Методий 1985” стартира конкурс за фотоесе със заглавие „Моята лятна история …”. В него могат да вземат участие ученици от 14 до 19 години. Участниците трябва да представят есе, вдъхновено от преживени емоции през лято 2020. Условия за участие: - Всеки автор може да участва с 6 фотографии, отговарящи на зададената тема и подредени в логическа последователност. Oчакваме фотоесетата на имейл адрес: chitalishte_km@abv.bg Крайният срок за участие е 20 август 2020 г.
Дата на затваряне: 20 август 2020
Как да участваме: фотографии
Ограничение за участие: от 14 до 19 години
Общ награден фонд: Професионална фотосесия, ваучери за верига книжарници, отпечатване върху файн арт хартия и рамкиране на творбата.
Брой на победителите: 3
Конкурс за фотография или видео на цветни и разцъфнали градини
преди 6 дни 10.06.2020 Регионалният експертно-консултантски и информационен център „Читалища“ в Габрово и Народното читалище „Цвятко Иванов-1919“ в с. Крушево отправят предизвикателство към всички, които обичат едновременно цветята и фотографията. Те обявяват конкурс за фотография или видео на цветни и разцъфнали градини, но и на красотата на природата, която точно в този месец е неотразима. За участие в конкурса няма възрастово ограничение, нито такса. Желаещите да се включат трябва да изпратят до пет фотографии или до два видеоклипа дигитално на един от двата електронни адреса: rekic.gabrovo@gmail.com, nch_krushevo@abv.bg.
Дата на затваряне: 10 юли 2020
Как да участваме: фотография или видео
Общ награден фонд: пъстри и ароматни награди
Фото-конкурс "Морето не е за една ваканция"
Конкурсът е отворен за всички, които обичат да снимат и се вълнуват от проблемите, свързани с опазването на чистотата на плажовете и морето. Фотографиите ще бъдат включени в изложба, чиято цел ще бъде да популяризира проблемите, свързани със замърсяването на моретата, добри практики и възможни решения за почистване и опозване на морските води и плажове. Изложбата ще се проведе в навечерието на 31 октомври 2020 г., Международен ден на Черно море, когато най-въздействащите фотографии ще бъдат наградени. Желаещите да участват могат да изпратят фотографиите си до 30 септември 2020 г. на имейл: seaclub2@gmail.com или ги донесат в електронен формат в офиса на Клуба на адрес ул. „Сава Радулов“ 14, гр. Варна. При изпращането на фотографиите трябва да предоставите своите имена и възраст, телефон и имейл за контакт. За допълнителна информация – Дарина Иванова, 0889818727 Инициативата "Морето не е за една ваканция" е една от местните инициативи във Варна към проект „Партньорство за чиста и красива България“, част от програма _МЯСТО България на сдружение БГ Бъди Активен, с финансовата подкрепа на фондация Кока Кола.
ХІІІ Национален ученически конкурс за литературно творчество и журналистика „Стоян Михайловски“
В конкурса могат да участват ученици от 2-ри до 12 клас, които творят в областта на художествената литература и журналистиката. Участниците в конкурса трябва да изпратят своите творби най-късно до 9 октомври 2020 г. на АДРЕС: Общински детски център за култура и изкуство гр. Русе 7005, кв. „Здравец”, ул. „Околчица” 9 За Тринадесетия национален конкурс „Стоян Михайловски” и по интернет на адрес: obdcki1@abv.bg За допълнителна информация: тел. 082 845 471; 082 845 734; 0878 822 351
Дата на затваряне: 09 октомври 2020
Как да участваме: художествената литература и журналистиката
Ограничение за участие: от 2 до 12 клас
Източник: http://mihailovski.ekip101.com/
Общ награден фонд: грамоти и предметни награди
Литературния конкурс "Рада Казалийска" 2020
Тема: "Училище за светлина" Едно стихотворение и/или един разказ до три печатни страници Без възрастови ограничения. Произведенията да не са публикувани до момента Три имена, адрес и телефон за контакт. При изпращане по e-mail, творбата да бъде като прикачен файл, с шрифт “Times new roman” – 12, с написани най-горе вляво трите имена на автора, адреса и телефон за кореспонденция Материалите за конкурса да се изпращат в плик на адрес: Гр. София, п.к. 1172, ж.к. „Дианабад”, ул. „Никола Габровски” № 55, НЧ „Добри Чинтулов-1935”- за конкурса Или на e-mail: rada.kazaliiska@mail.bg Краен срок за изпращане на творбите – 31 август 2020 г.
Как да участваме: стихотворение и/или един разказ до три печатни страници
14 конкурс „Бодлите на таралежите“
Въпреки несгодите на пандемията, младите пера има с какво да учудят света! За четиринадесети път Фондация "Братя Мормареви" обявява редовния си конкурс „Бодлите на таралежите“. Могат да участват творби на ученици от цялата страна и чужбина, на възраст от 12 до 19 г., съобщават от фондацията. Категориите на конкурса са две: ЕСЕ и РАЗКАЗ. Материалите, в обем до 3 стандартни машинописни страници, не трябва да са публикувани до този момент, и следва да се изпратят на електронен адрес: office@mormarevibrothers.com, или по пощата на адрес: СОФИЯ 1164 бул. "Джеймс Баучер" 23 Фондация "Братя Мормареви" За конкурса "Бодлите на таралежите" Всеки може да се включи в единия, или и в двата раздела на конкурса. Текстовете трябва да са придружени с точен адрес и с телефон за връзка, както и с информация за възрастта, класа и училището. Крайният срок за приемане на творбите е 15 август 2020 г. Победителите в отделните категории ще получат награди от по 600 лв. и диплом. Ще има и допълнителни награди по 300 лева. И в двете категории на конкурса съчиненията са на напълно свободна тема.
Как да участваме: есе, разказ
Ограничение за участие: от 12 до 19 г.
Общ награден фонд: 1800.00 лв.
Конкурс за хорър разкази за младежи
Ние от Клуб LAZARUS търсим бъдещите родни таланти в литературата на ужаса. Защото не е достатъчно един автор да се развива, да градира и да нараства постоянно като творец — той носи в себе си дълг и отговорност. Отговорност към писаното слово и дълг към бъдещите поколения, които ще го наследят и ще тръгнат по същия творчески път. Затова – провеждаме конкурс за разказ до 2000 думи, чиито участници да са с възрастова граница между 13 и 19 навършени години към датата на обявяване на конкурса. Време за провеждане на конкурса — между 24 май и 1 октомври 2020 г. Разказът не бива да е публикуван никъде досега, под никаква форма и да не е печелил награди в други конкурси. Формат на файловете на изпратените разкази — .doc, .docx, .rtf, шрифт: Times New Roman, Arial, Calibri, размер на шрифта — 12. Допускат се до 2 (два) разказа от участник, като евентуално ще се спрем на един от тях.
Дата на затваряне: 01 октомври 2020
Как да участваме: разказ
Ограничение за участие: между 13 и 19 навършени години
Източник: http://horror-bg.com/
Общ награден фонд: книги, публикуване на сборник с отличените произведения
Националния литературен конкурс „Яна Язова“-Лом 2020
Община Лом и читалище "Постоянство"1856 - Лом обявиха началото на националния литературен конкурс "Яна Язова"-Лом 2020, XIV издание. Условията за участие са: - конкурсът е анонимен; - литературен жанр – разказ или стихотворение, които не са награждавани на други конкурси; - до 3 разказа или 3 стихотворения в 3 екземпляра; - размер на разказите – до 5 машинописни страници, а на стихотворенията – до 1 страница; - възраст – от 14 до 35 години; - срок за изпращане на творбите – 30 септември 2020 г. Материалите да се изпращат в плик на следния адрес: 3600 Лом, ул. Славянска № 1, Йорданка Тушанска – главен библиотекар в НЧ „Постоянство”1856 - Лом. За въпроси, свързани с конкурса, пишете на следния е-mail: biblioteka_lom@abv.bg или се обадете на тел: 0971/66 472. Необходими сведения за кандидата: име, презиме, фамилия, точен адрес, ЕГН, тел. за връзка.
Как да участваме: Разказ, стихотворение
Ограничение за участие: от 14 до 35 години
Източник: https://www.konkurent.bg/
Общ награден фонд: 1080.00 лв.
Брой на победителите: 9
алантите ще могат да рисуват по следните теми: „Какъв да стана аз? Лекар – викнахме в захлас!“ или „Четката и моливите хвани, красивата природа на Разград нарисувай ти!“. Целта на инициативата е да провокира малчуганите да разгърнат въображението и творческия си потенциал през лятната ваканция. Конкурсът ще продължи до началото на септември. Готовите детски рисунки трябва да бъдат предадени за предпочитане лично на Регистратура в МБАЛ „Св.Иван Рилски” – Разград в периода 1.09 до 10.09.2020 г. Победителите от двете теми ще бъдат обявени на 15 септември 2020 година. Всички участващи творби ще бъдат публикувани на интернет страницата на болницата, а най-вдъхновяващите, избрани от компетентно жури, ще внесат своя бодър дух и надежда в болничните стаи на отделенията в лечебното заведение. В конкурса могат да участват деца от 5 до 15 години. Рисунките трябва да са във формат А4. Техниката на рисуване е избор на малките творци.
Дата на затваряне: 10 септември 2020
Как да участваме: Рисунка
Ограничение за участие: от 5 до 15 години
Източник: https://e-razgrad.bg/
НАЦИОНАЛЕН КОНКУРС ЗА ДЕЦА „АЗ И МОИТЕ ПРИЯТЕЛИ - ЖИВОТНИТЕ“
Конкурсът ще се проведе в 3 раздела: 1. Раздел „Рисунки и апликации“ – с материали и техники по избор; 2. Раздел „Любителска фотография“ - снимки във формат *.jpg; 3. Раздел „Литературно творчество“ - кратки разкази и съчинения, в обем до три страници, в които детето описва случка, събитие в живота си или впечатление, свързани с животно (домашен любимец, бездомно куче или коте, диво животно, животно от двора на село). В конкурса могат да участват деца и ученици от 5 до 16-годишна възраст, разпределени в три възрастови групи: Краен срок за изпращане на творбите - 31 август 2020 г., на електронен адрес: ndd_priateli@abv.bg
Как да участваме: Рисунки и апликация, фотография, кратки разкази и съчинения
Ограничение за участие: от 5 до 16-годишна възраст
КОНКУРС „МОЯТ ЛЮБИМ ЕКСПОНАТ В МУЗЕЯ“
Право на участие имат всички деца и ученици от 6 до 18 годишна възраст за категория „Детска рисунка” и всички ученици от V до XII клас за категория „Есе/разказ”. Основно изискване е и двата вида творби да са свързани с преживяването им в Регионален исторически музей – София. До оценяване не се допускат творби, които не отговарят на регламента на конкурса.Период на провеждане: 15 юни – 15 октомври2020 г.Срок за изпращане на творбите – 15 октомври 2020 г.
Дата на затваряне: 15 октомври 2020
Как да участваме: Рисунка, есе, разказ
Ограничение за участие: от 6 до 18 години
Източник: http://www.sofiahistorymuseum.bg
XI Национален конкурс за стихове "Моето синьо лято" 2020
В конкурса могат да участват младежи и възрастни от цялaта страната, като участниците ще бъдат разделени в две възрастови категории: - младежи от 14 до 29 години. - възрастни 30+ години. Всеки може да участва в конкурса най-много с до две НЕПУБЛИКУВАНИ авторски произведения, всяко с дължина не повече от една страница. Стиховете трябва да са с тематика за морето и ваканционните мигове. Най-добрите стихове ще бъдат отличени с грамоти, а победителите в двете категории със статуетка и почетна грамота. Конкурсните творби ще бъдат селектирани от пет членно независимо национално жури. По време на конкурса националното жури ще определи и авторските творби, които ще бъдат публикувани в годишния алманах на фондация „Астика” – „Моето синьо лято” – 2020. Допълнителни условия: - Участниците в конкурса се задължават да не публикуват своите стихове в други медии, печатни и електронни издания до приключване на конкурса - 15.09.2020 г. С участието в конкурса всеки участник, автор на стихове предоставя правото на фондация „Астика”, като организатор на конкурса, да публикува без условно конкурсните творби, както и да ги включи за публикация в годишния печатен алманах „Моето синьо лято”, издание 2020. Конкурсът "Моето синьо лято" 2020 се реализира с подкрепата на Община Бургас. Начало на конкурса 24.05.2020г. Краен срок за изпращане на творбите: 15.09.2020г.
Дата на затваряне: 15 септември 2020
Как да участваме: стихове
Ограничение за участие: от 14 до 29 години, възрастни 30+ години
Източник: http://astika.eu/
По повод 1 юни - Международен ден на детето читалище „Зора 2002г.” в Лъки обявява конкурс за детска рисунка по темите: „Моето семейство”, „Весели игри”, „Моето щастливо детство”, „Моето хоби”. В конкурса могат да участват деца в предучилищна възраст в подготвителните групи, както и ученици от 1 до 4 клас от община Лъки. Рисува се по една от темите, която се отбелязва на рисунката. На гърба на всяка рисунка децата пишат двете си имена, клас или подготвителна група. Разрешава се използването на всякаква техника и материали – цветни моливи, пастели, акварел, темперни бои и други. Колективни рисунки не се приемат, както и такива, които не отговарят на регламента, ще бъдат дисквалифицирани. Срокът за участие е 19 юни 2020г.
Дата на затваряне: 19 юни 2020
Ограничение за участие: от 1 до 4 клас
Отворен за територията на: Община Лъки
XXXVII Национален младежки конкурс на поезия "Веселин Ханчев" 2020
https://www.rodina-bg.org/2-nachalo/1493-reglament-na-xxxvii-natzionalen-mladezhki-konkurs-na-poeziya-veselin-hanchev
Как да участваме: поетична творба
Ограничение за участие: от 14 до 25 години
Източник: www.rodina-bg.org
Общ награден фонд: стихосбирка
Брой на победителите: 1
Младежки център -Хасково и сдружение „Орфей1977“ обявяват конкурс за написване на песен, свързана с Коледа, Нова година или зимата. Очакваме творбите на българските композитори до 1 септември 2020 година на адрес: 6300 Хасково бул. „България“41 ОП „Младежки център“ за конкурса за коледна песен
Дата на затваряне: 01 септември 2020
Как да участваме: песен, свързана с Коледа, Нова година или зимата
Източник: https://www.yc-haskovo.org/
Национален конкурс за детска книга "Петя Караколева"
Съюзът на българските писатели и Община Кърджали обявяват традиционния Конкурс за детска литература “Петя Караколева”. Наградата е национална и се връчва всяка година през м. октомври, в навечерието на Деня на Кърджали. Право на участие имат всички български автори с новоиздадени книги за деца през 2018 г. Книгите за участие се предоставят в два екземпляра до 30 септември 2019 г. в Съюза на българските писатели на адрес: София 1000, ул. „Шести септември” № 35, За конкурса „Петя Караколева”. За справки: 02/ 987 24 95.
Как да участваме: детска книга
Източник: https://kulturni-novini.info/
V национален конкурс за детска книга Да върнем книгите в ръцете на децата
В конкурса право на участие имат поети и писатели на възраст над 18 години, които вече имат издадени книги за деца на български език през 2018 г. и 2019 г. Всеки участник в конкурса трябва да изпрати три екземпляра от издадените книги в срок до 15 септември 2020 г. на следния адрес: гр. Гоце Делчев 2900 бул. „Гоце Делчев“ №1 Народно читалище „Просвета – 1865″ За конкурса за детска книга В писмата си участниците трябва да посочат трите си имена, телефонен номер и имейл за обратна връзка. Наградените автори ще бъдат обявени до 1 октомври 2020 г.
Как да участваме: книга
ОКРЪЖЕН СЪД – РУСЕ ОБЯВЯВА КОНКУРС ЗА ФОТОГРАФИЯ
Ръководството на Окръжен съд – Русе планира да отбележи 80-тата годишнина от това значимо за града ни събитие с редица прояви, част от които и конкурс по следния Р Е Г Л А М Е Н Т За провеждане на конкурс за фотография на тема „Съдебната палата на гр. Русе през четирите сезона" Условия за участие: В конкурса могат да участват индивидуално любители фотографи в две възрастови групи: Първа възрастова група – ученици от V до VІІІ клас от всички училища в област Русе. Втора възрастова група – ученици от ІХ до ХІІ клас от всички училища в област Русе. Целта е учениците, използвайки любимото си ежедневно занимание фотографията, да покажат своето виждане по темата. За участие се приемат авторски фотографии, разпечатани (лазерен, мастилено-струен или фото печат) черно-бели и/или цветни фотографии на Съдебната палата през четирите сезона. Творбата от четири различни кадъра, следва да е оформена на един лист А3 формат. Допуска се снимките да бъдат редактирани с фотообработващ софтуер. На e-mail: courtruse.press@gmail.com следва да бъде изпратен файла, от който е разпечатана снимката. За участие в конкурса участникът не дължи такси. Всяка творба трябва да бъде придружена със следната информация: трите имена на автора, клас, училище, телефон и имейл за връзка. Всеки участник може да изпрати само една творба. Организаторите на конкурса си запазват правото да отстраняват по свое усмотрение всички снимки, които не отговарят на тези изисквания, нарушават етичните норми или действащото законодателство или по какъвто и да е начин уронват престижа на конкурса. Организаторите не носят отговорност за злоупотреба с авторско право, отговорността е на участника. С предоставянето на снимките участникът дава своето разрешение на организаторите да използват безвъзмездно и без търговска цел изображенията, свързани с популяризирането на конкурса и да бъдат публикувани в интернет страницата на Окръжен съд – Русе. Името на автора задължително се споменава заедно с творбата му. Участието на всеки автор в конкурса се счита за съгласие с тези условия. Авторът следва в срок до 25.09.2020 г. да донесе фотографията си, разпечатана, както е описано по-горе в размер А3, в Окръжен съд – Русе, ул. Александровска № 57, ет. 3, стая 32 или 33, а файлът, от който е отпечатана да изпрати на e-mail: courtruse.press@gmail.com След изтичане на крайния срок – 25.09.2020 г., всички фотографии ще бъдат изложени във фоайето на Съдебната палата, като част от събитията, свързани с отбелязването на годишнината от откриването на Палатата. След приключване на конкурса творбите ще бъдат окачени в общите части на сградата – коридори, фоайета, зали, освен ако участник не поиска връщането изрично. Във всяка възрастова група ще бъдат раздадени награди за първо, второ и трето място по време на официална церемония на 27.10.2020 г., за програмата на която всеки участник ще бъде уведомен на посочения от него имейл
Дата на затваряне: 25 септември 2020
Ограничение за участие: от 5 до 12 клас
Отворен за територията на: Област Русе
Световен конкурс за детска рисунка
Тема: Изберете една от двете теми: а/ Свободна – изборът на тема е неограничен б/ Зелена планета- да опазим нашата прекрасна планета, в която винаги да има слънце и синьо небе Възраст на участниците: Деца от 4 до 18 год. включително Размер на картините а/ минимум 30/40 см б/ максимум 49/70 см Рисунки с размер под 30/40 ще бъдат дисквалифицирани Материали: Няма ограничение относно материалите, инструментите или техниката на рисуване. Рисунките трябва да са в оригинал. Период за изпращане на рисунките: Творбите се приемат с пощенско клеймо от: 1 май до 15 юли 2020г. Лични данни: Да бъдат нанесени на гърба на всяка картина в долния ляв ъгъл с големи печатни букви или на залепен лист с формат 15/20 см отпечатани следните данни: Име: Фамилия: Момче или момиче: Възраст: Националност: Адрес: Телефон: Е-mail: Име (заглавие) на рисунката: Брой картини: Всяко дете може да изпрати до две рисунки. Подбор: Жури от български художници и експерти ще присъди наградите. Оповестяване на печелившите: Наградените участници ще бъдат уведомени с писмо. Резултатите ще бъдат публикувани на www.malykzograf.com Награди: Специалната награда на Фонд ,,13 века България”– Статуетка и парична премия Специалната награда на фондация ,,Малък Зограф” Медали: Златни – 12 Сребърни – 24 Бронзови – 36 Почетни грамоти – 50 Наградените творби ще бъдат публикувани в каталог и показани на изложба, която ще се открие септември 2019 г., а техните автори ще получат официални покани за събитието. Фондация “Малък Зограф” притежава всички права върху картините, участвали в конкурса. Моля не изпращайте пратки с обявена стойност по висока от 10$!!! Това създава проблем при освобождаване от митница! Моля, изпращайте рисунките на адрес: Световен конкурс за детска рисунка – София, България 2019 гр. София 1000 Централна поща. ПК 49 E mail: malykzograf@malykzograf.com тел.+359 889 237 043 +359 887 456 779
Ограничение за участие: от 4 до 18 години
Източник: http://www.malykzograf.com/
"Изгревът на следващото"
Дружество на българските фантасти „Тера Фантазия“, фондация „Човешката библиотека“, Фентъзи ЛАРП Център и „Фантастика и бъдеще“ организират конкурс за фантастични и други* разкази В това време на предизвикателства за целия ни познат свят, ние за трета поредна година търсим възможното движение към позитивно бъдеще.
Взети заедно, те се опитват да оправдаят очакването за непреодолим перманентен разпад (почти като перманентната революция на председателя Мао).
Повечето писани днес антиутопии са резултат на трудолюбие, а не на творческо въображение. Те са призвани да обяснят отпуснатите ръце и безразличието с единствения аргумент, че утре нещата ще бъдат по-зле.
Неслучайно хиляди талантливи писатели, художници и кинотворци изградиха внушителни визии на такова мрачно бъдеще, с които едва ли не го „узакониха“. Но това всъщност не e нищо повече от ответна реакция на Изкуството, каквато то е правило досега през цялата човешка история!
Убедени сме, че фантастиката трябва да продължи по-нататък, да не забравя пионерското си проникване в територията на истински новото.
~ Някога фантастиката започна като израз на търсещата младa енергия, на интелектуалната храброст, като експлозия на въображението и откривателството.
Смелостта да допуснеш, че Човешкият дух е в състояние да намери пътя си към по-високото ниво, интелектът да си го представиш и талантът да го защитиш художествено.
Без готови идеологии, митологеми и религиозни догми!
Какво е решението, което ще избегне застиналите утопиянства, където позьори с бели хитони рецитират един на друг надути речи? ~
Конкурсът „Изгревът на следващото“ е мястото, където се публикуват истории, посветени на това търсене.
Произведения, които с художествен талант и моделираща сила защитават нови светове от този вид по един от следните два начина:
Изпращайте ги в някой от форматите ODT, DOC, DOCX или RTF. Файловете трябва да са анонимни.
Личната си информация – име, възраст, град, държава – напишете отделно, в самия имейл.
Допускат се и вече публикувани текстове, стига да: 1) не са печелили награди в други конкурси; 2) имате разрешение за евентуалното им включване в алманаха „ФантАstika“ през 2020 г. А текстове, които вече сте ни пращали в предишни издания на „Изгрева“, приемаме само ако междувременно сте ги преработили изцяло. Запазваме си правото да ги върнем, ако преценим, че не се различават съществено от познатата ни версия.
Приемат се до два текста от автор.
Съавторствата се броят като половин, третина, четвъртина и пр. текст, според броя на участващите автори. Всички разкази ще бъдат оценявани анонимно от жури.
~ Произведения-ориентири Български:
Отличените разкази от предните две издания на конкурса, публикувани в алманаха „ФантАstika 2018“ и предстоящия „ФантАstika 2019“
„Трогателна екзекуция“ – Емил Манов „Невероятната Марта“, „За змейовете и вампирите, за Марта, за потомството“ – Величка Настрадинова
„Пълноземие“, „Слънце недосегаемо“, „Десет на минус девета“ – Николай Теллалов
„Дивна“ – Светлини сред сенките
„Ортодокс“ – Григор Гачев Преводни:
„Уменията на Ксанаду“ –
Теодор Стърджън „Падналите богове“ – Дейвид Зиндел
„Мъглявината Андромеда“ и „Часът на Бика“ – Иван Ефремов „Еон“ и „Вечност“ (главите за Аксисград);
„Радиото на Дарвин“ – Грег Беър
Трилогията „Марс“ – Ким
Стенли Робинсън
„Далечната планета“ – А. и Б. Стругацки
„Битие“ – Дейвид Брин
Непреведени:
„Полдень, XXII век“ – А. и Б. Стругацки
„Тигр проводит вас до гаража“ – Сергей Другаль
A Requiem for Homo Sapiens – David Zindell
Earth – David Brin 2312;
Three Californias Triptych – Kim Stanley Robinson Seveneves;
Darwin’s Children – Greg Bear ~
А кого наградихме в миналото издание на „Изгрева“ и как емпатията ще ни отведе към бъдеще с повече свързаност и взаимопознание, вижте в тези клипове. Вдъхновиха ли ви? ____________________ *
Темата е достатъчно глобално-човешка и може да се реализира в целия жанров спектър на литературата.
Как да участваме: Очакваме вашите текстове с дължина от 3000 до 9000 думи на адрес: poslednorog -в- gmail -точка- com.
Ограничение за участие: До два текста от автор. Няма възрастови ограничения.
Източник: Човешката библиотека
Общ награден фонд: 600 лева
Оценка на разходите: Без такса за участие.
Отворен за територията на: Разкази на български език.
admin@konkurs-bg.com
Ние защитаваме личните данни
© 2018 Copyright konkurs-bg.com